标题：韩弘
人物简介
韩弘（765－823），河南滑州匡城人。唐朝藩镇割据时期任宣武军节度使，早年忠于朝廷，后期阴谋割据。
生平经历
儿时即成孤儿，依靠舅舅刘玄佐生活，后举明经不中，弃文从武，学习骑射，在刘玄佐成为宣武节度使后，韩弘官运亨通，由下层官吏升为大理评事，后成为宋州南城守将。刘玄佐死后，其子刘全谅继任为节度使，以韩弘为都知兵马使。贞元十五年，刘全谅病死，军中将吏思念刘玄佐，因韩弘文武全才，又是刘玄佐的后人，因此拥立其为留后，得到朝廷批准，被加授为检校工部尚书，知节度事。
796年，忠武节度使曲环病死，割据淮西的吴少诚曾与刘全谅合谋袭取陈、许二州，韩弘继位时，淮西使者仍在宾馆中，韩弘为表示忠于朝廷，命人将他们斩首，挑选精锐士兵三千人，与朝廷讨伐军会合，攻击吴少诚，但大败而归。宣武一镇自从刘士宁割据以来，军士骄惰，动辄诛杀长官，韩弘上任后，将其中素来最爱闹事的牙将刘锷等三百人全部处死，流血丹道，韩弘言笑自如。从此以后，宣武士卒再不敢作乱。平卢节度使李师古屯兵曹州，企图占领郑、滑等州，被韩弘吓退。此后，韩弘因忠于朝廷，不断升迁，累授检校司空、同中书门下平章事，韩弘却认为官小，唐宪宗正用兵淮西，因此特意优容，加授检校司徒。
当时，严绶讨伐淮西失败，朝廷以韩弘为淮西诸军行营都统，让他率领大将李光颜、乌重胤等军攻击叛军。韩弘听命，表面上以其子韩公武领兵三千协助李光颜，其实却企图阻挠对淮西的讨伐，养寇自重，每次诸将告捷，韩弘都闷闷不乐。后来，李愬雪夜袭取蔡州，削平淮西，韩弘因功被加授为侍中，封许国公。平卢节度使李师道因叛乱伏诛后，韩弘大惧，表请入朝，被册拜司徒、中书令，因足疾，见驾时唐宪宗命中人搀扶他参拜，韩弘表示愿意留在长安。
823年，唐宪宗病死，韩弘又被任命为河中节度使，他称病请还长安，再被任命为司徒、中书令，不久，病死于长安，时年五十八岁，被追赠为太尉，谥号隐。韩弘为人精明，勤于政事，自宣武来朝时，曾一次献马三千匹、绢五十万、锦彩三万，而宣武的府库仍有厩钱百余万缗，绢也有百余万，马七千匹，粮食三百万斛，兵械铠甲不可胜数，足见其能力。
人物传记
新唐书《韩弘传》韩弘，滑州匡城人。少孤，依其舅刘玄佐。举明经不中，从外家学骑射。由诸曹试大理评事，为宋州南城将。事刘全谅，署都知兵马使。贞元十五年，全谅死，军中思玄佐，以弘才武，共立为留后，请监军表诸朝。诏检校工部尚书，充宣武节度副大使，知节度事。 
先是，曲环死，吴少诚与全谅谋袭陈许，使数辈仍在馆。弘始得帅，欲以忠自表于众，即驱出少诚使斩之，选卒三千，会诸军击少诚，败之。汴自刘士宁以来，军益骄，及杀陆长源，主帅势轻，不可制。弘察军中素恣横者刘锷等三百人，一日，数其罪斩之牙门，流血丹道，弘言笑自如。自是讫弘去，无一敢肆者。李师古屯曹州，以谋郑、滑，或告：“师古治道矣，兵且至，请备之。”弘曰：“师来不除道也。”师古情得，乃引去。累授检校司空、同中书门下平章事。弘以官与太原王锷等，诒书宰相，耻为锷下。宪宗方用兵淮西，藉其重，更授检校司徒，班锷上。 
严绶以王师败，乃拜弘淮西诸军行营都统，使扞两河，而令李光颜、乌重胤击贼。弘不亲屯，遣子公武领兵三千属光颜，然阴为逗桡计，以危国邀功者，每诸将告捷，辄累日不怡。元济平，以功加兼侍中，封许国公。李师道诛，弘大惧，因请入朝，册拜司徒、中书令，以足疾，命中人掖拜，固愿留京师。帝崩，摄冢宰。俄出为河中节度使。以病请还，复拜司徒、中书令。卒，年五十八，赠太尉，谥曰隐。 
始，弘自汴来朝，献马三千、绢五十万、它锦彩三万，而汴之库厩钱尚百万缗，绢亦百余万，马七千，粮三百万斛，兵械不可数。弘为人庄重寡言，罪杀人，问法何如，不自为轻重，沉谋勇断，故少诚、师道等皆惮之。诏使至，或骜侮不为礼。齐、蔡平，势屈而后请觐，然天子尊宠异等，能以名位始终，亦其天幸。
旧唐书《韩弘传》韩弘，颍川人。其祖、父无闻，世居滑之匡城。少孤，依母族。刘玄佐即其舅也。事玄佐为州掾，累奏试大理评事。玄佐卒，子士宁被逐。弘出汴州，为宋州南城将。刘全谅时为都知兵马使。贞元十五年，全谅卒，汴军怀玄佐之惠，又以弘长厚，共请为留后，环监军使请表其事，朝廷亦以玄佐故许之。自试大理评事检校工部尚书、汴州刺史，兼御史大夫、宣武军节度副大使知节度事、宋亳汴颍观察等使。 
时吴少诚遣人至汴，密与刘全谅谋，因曲环卒袭陈许。会全谅卒，其人在传舍，弘喜获节钺，即斩其人以闻。立出军三千，助禁军共讨少诚。汴州自刘士宁之后，军益骄恣，及陆长源遇害，颇轻主帅。其为乱魁党数十百人。弘视事数月，皆知其人。有部将刘锷者，凶卒之魁也。弘欲大振威望。一日，引短兵于衙门，召锷与其党三百，数其罪，尽斩之以徇，血流道中。弘对宾僚言笑自若。自是讫弘入朝，二十余年，军众十万，无敢怙乱者。累授检校左右仆射、司空。宪宗即位，加同平章事。时王锷检校司空、平章事。致书于宰臣武元衡，耻在王锷之下。宪宗方欲用形势以临淮西，乃授以司徒、平章事，班在锷上。及用严绶为招讨，为贼所败，弘方镇汴州，当两河贼之冲要，朝廷虑其异志，欲以兵柄授之，而令李光颜、乌重胤实当旗鼓。乃授弘淮西诸军行营都统，令兵部郎中、知制诰李程宣赐官告。弘实不离理所，唯令其子公武率师三千隶李光颜军。弘虽居统帅，常不欲诸军立功，阴为逗挠之计。每闻献捷，辄数日不怡，其危国邀功如是。吴元济诛，以统帅功，加检校司徒、兼侍中，封许国公，罢行营都统。 
十四年，诛李师道，收复河南二州，弘大惧。其年七月，尽携汴之牙校千余人入觐。对于便殿，拜舞之际，以其足疾，命中使掖之。宴赐加等，预册徽号大礼。进绢三十五万匹、騑三万匹、银器二百七十件。三上章坚辞戎务，愿留京师奉朝请。诏曰： 
纳大忠，树嘉绩，为臣所以明极节；锡殊宠，进高秩，有国所以待元臣。况乎邦教诞敷，王言总会，百辟攸宪，四方式瞻。永念于怀，久虚其位，载扬成命，佥曰休哉。 
宣武军节度副大使知节度事、汴宋亳颍等州观察处置等使、开府仪同三司、守司徒、兼侍中、使持节汴州诸军事、汴州刺史、上柱国、许国公、食邑三千户韩弘，降神挺材，积厚成器；中蕴深闳之量，外标严重之姿。有匡国济时之心，推诚不耀；有夷凶禁暴之略，仗义益彰。自镇浚郊，二十余载，师徒禀训而咸肃，吏士奉法而愈明。俗臻和平，人用庶富，威声之重，隐若山崇。 
属者，淮濆濯征，命统群帅，克殄残孽，惟乃有指踪之功。及齐境兴妖，分师进讨，遂枭元恶，惟乃有略地之效。既闻旋旆，俄请执珪，深陈魏阙之诚，远继韩侯之志。朝天有庆，就日方伸。又抗表章，固辞戎旅，三加敦谕，所守弥坚。于蕃于宣，谅切于注意；我弼我辅，难违其衷恳。式遂良愿，载兼上司。论道之荣，因之以齐八政；中枢之长，升之以赞万务。玄衮赤舄，备于宠光；不有其人，孰膺斯任？可守司徒、兼中书令。 
乃以吏部尚书张弘靖兼平章事，代弘镇宣武。 
宪宗崩，以弘摄冢宰。十五年六月，以本官兼河中尹、河中晋绛节度观察等使。时弘弟充为郑滑节度使，子公武为鄜坊节度使。父子兄弟，皆秉节钺，人臣之宠，冠绝一时。二年，请老乞罢戎镇，三表从之。依前守司徒、中书令。其年十二月病卒，时年五十八。赠太尉，赙绢二千匹、布七百端、米粟千硕。
墓志记载
《司徒兼待中中书令许国公赠太尉韩公神道碑铭》
韩，姬姓，以国氏。其先有自颍川徙阳夏者，其地于今为陈之太康。太康之韩，其称盖久，然自公始大著。公讳弘。公之父曰海，为人魁伟沈塞，以武勇游仕许、汴之间，寡言自可，不与人交，众推以为巨人长者，官至游击将军，赠太师。娶乡邑刘氏女，生公，是为齐国太夫人。夫人之兄曰司徒玄佐，有功建中、贞元之间，不宣武军帅，有汴、宋、亳、颍四州之地，兵士十万人。
公少依舅氏，读书习骑射，事亲教谨，侃侃自将，不纵为子弟华靡遨放事。出入敬恭，军中皆目之。尝一抵京师，就明经试。退曰：“此不足发名成业。”复去从舅氏学，将兵数百人，悉识其材鄙怯智勇，指付必堪其事，司徒叹奇之。士卒属心，诸老将皆自以为不及。司徒卒，去为宋南城将。比六七岁，汴军连乱不定。贞元十五年，刘逸淮死，军中皆曰：“此军司徒所树，必择其骨肉为士卒所慕赖者付之，今见在人莫如韩甥，且其功最大，而材又俊。”即柄授之，而请命于天子。天子以为然。遂自大理评事拜工部尚书，代逸淮为宣武军度使，悉有其舅司徒之兵与地。当此时，陈许帅曲环死，而吴少诚反，自将围许，求援于逸淮，啖之以陈归汴，使数辈在馆，公悉驱出斩之。选卒三千人，会诸军击少诚许下，少诚失势以走，河南无事。公曰：“自吾舅没，五乱于汴者，吾苗薅而发栉之几尽；然不一扌前刈，不足令震骇。”命刘锷以其卒三百人待命于门，数之以数与于乱，自以为功，并斩之以徇，血流波道。自是讫公之朝京师，廿有一年，莫敢有让呶叫号于城郭者。
李师古作言起事，屯兵于曹，以吓滑帅，且告假道。公使谓曰：“汝能越吾界而为盗耶？有以相待，无为空言！”滑帅告急，公使谓曰：“吾在此，公无恐。”或告曰：“翦棘夷道，兵且至矣，请备之。”公曰：“兵来不除道也。”不为应。师古诈穷变索，迁延旋军。少诚以牛皮?奚材遗师古，师古以盐资少诚，潜过公界，觉皆留输之库。曰：“此于法不得以私相馈。”田宏正之开魏博，李师道使来告曰：“我代与田氏约相保援，弘正非其族，又首变两河事，亦公之所恶，我将与成德合军讨之，敢告。”公谓其使曰：“我不知利害，知奉诏行事耳。若兵北过河，我即东兵以取曹。”师道惧，不敢动，宏正以济。诛吴元济也，命公都统诸军，曰：“无自行以遏北寇。”公请使子公武以兵万三千人会讨蔡下，归财与粮，以济诸军，卒擒蔡奸，于是以公为侍中，而以公武为?坊丹延节度使。
师道之诛，公以兵东下，进围考城，克之；遂进迫曹，曹寇乞降。郓部既平，公曰：“吾无事于此，其朝京师。”天子曰：“大臣不可以暑行，其秋之待。”公曰：“君为仁，臣为恭，可矣。”遂行。既至，献马三千匹，绢五十万匹，他锦纨绮缬又三万，金银器千。而汴之库厩，钱以贯数者尚余百万，绢亦合百余万匹，马七千，粮三百万斛，兵械多至不可数。初公有汴，承五乱之后，掠赏之余，且敛且给，恒无宿储；至是，公私充塞，至于露积不垣。
册拜司徒兼中书令，进见上殿，拜跪给扶，赞元经体，不治细微，天子敬之。元和十五年，今天子即位，公为冢宰，又除河中节度使。在镇三年，以疾乞归。复拜司徒中书令，病不能朝。以长庆二年十二月三日，薨于永崇里第，年五十八。天子为之罢朝三日，赠太尉，赐布粟，其葬物，有司官给之，京兆尹监护。明年七月某日，葬于万年县少陵原京块东南三十里，楚国夫人翟氏?。子男二人：长曰肃元。某官；次曰公武，某官。肃元早死。公之将薨，公武暴病先卒，公哀伤之，月余遂薨。无子，以公武子孙绍为主后。
汴之南则蔡，北则郓，二寇患公居间，为己不利，卑身佞辞，求与公好。荐女请昏，使日月至。既不可得，则飞谋钓谤，以间染我。公先事候情，坏其机牙，奸不得发，王诛以成。最功定次，孰与高下！公子公武，与公一时俱授弓钺，处藩为将，疆土相望。公武以母忧去镇，公母弟充自金吾代将渭北。公以司徒中书令治蒲，于时弟充自郑滑节度平宣武之乱，以司空居汴。自唐以来，莫与为比。公之为治，严不为烦，止除害本，不多教条；与人必信，吏得其职，赋入无所漏失，人安乐之，在所以富。公与人有畛域，不为戏狎，人得一笑语，重于金帛之赐。其罪杀人，不发声色，问法何如，不自为轻重，故无敢犯者。其铭曰：
在贞元世，汴兵五犭制。将得其人，众乃一惕。其人为谁，韩姓许公。磔其枭狼，养以寸雨风。桑谷奋张，厥壤大丰。贞元元孙，命正我宇。公为臣宗，处得地所。河流两ヂ，盗连为群。雄唱雌和，首尾一身。公居其间，为帝督奸。察其颦呻，与其睨?旬。左顾失视，右顾而跽。蔡先Θ郓，三年而墟。槁干四呼，终莫敢濡。常山幽都，孰陪孰扶。天施不留，其讨不逋。许公预焉，其赉何如。悠悠四呼。将则是矣，相则三公。释师十万，归居庙堂。上之宅忧，公让大宰。养安蒲坂，万邦绝等。有弟有子，提兵守藩。一时三侯，人莫敢扳。生莫与荣，殁莫与令。刻文此碑，以鸿厥庆。